Το τρέιλερ της ταινίας
Το ***13 εγκλήματα ζητούν ένοχο*** (πρωτότυπος τίτλος στα αγγλικά: *The Wrong Man*‎‎), γνωστό και ως ***Ο λάθος άνθρωπος***, είναι αμερικανική θρίλερ ταινία του 1956, σε σκηνοθεσία Άλφρεντ Χίτσκοκ. Πρωταγωνιστές της ταινίας είναι ο Χένρι Φόντα κι η Βέρα Μάιλς. Η υπόθεση της ταινίας είναι βασισμένη στο διήγημα του Μάξγουελ Άντερσον *The True Story of Christopher Emmanuel Balestrero,* καθώς και σε άρθρο του Χέρμπερτ Μπριν που δημοσιεύτηκε στο περιοδικό *Life* το 1953 με τίτλο *A Case of Identity.*

Η ταινία αποτελεί μια από τις λίγες του σκηνοθέτη που είναι βασισμένες σε πραγματική ιστορία και επίσης από τις λίγες στην οποία τα γεγονότα της ιστορίας δεν παραποιήθηκαν σε μεγάλο βαθμό. Η ταινία είχε επιρροή στο έργο πολλών σκηνοθετών, όπως ο Ζαν-Λικ Γκοντάρ. Επιρροές από το έργο του Χίτσκοκ είναι εμφανείς στη σκηνοθεσία της ταινίας του Μάρτιν Σκορσέζε *Ο ταξιτζής (Taxi Driver, 1976).*

Πλοκή
-----

Ο Κρίστοφερ Εμμάνουελ *Μάνι* Μπαλεστέρο (Χένρι Φόντα), είναι μπασίστας σε νυχτερινό κέντρο της Νέας Υόρκης, πιστός σύζυγος και πατέρας καθώς και ευσεβής καθολικός. Λαμβάνει 85 δολάρια την εβδομάδα για τη δουλειά του στο κλαμπ Στορκ με τα οποία τα βγάζει δύσκολα πέρα. 

Η ζωή της οικογένειας του Μάνι θα συναντήσει μεγαλύτερες δυσκολίες όταν η σύζυγός του, Ρόουζ (Βέρα Μάιλς) θα χρειαστεί περισσότερα χρήματα για τον οδοντίατρο. Τότε ο Μάνι προσπαθεί να δανειστεί χρήματα από την ασφαλιστική στην οποία η σύζυγός του έχει κάνει ασφάλεια ζωής. Όταν όμως εμφανίζεται στα γραφεία της εταιρίας μερικοί από τους υπαλλήλους τον αναγνωρίζουν ως τον άνδρα που διέπραξε ένοπλη ληστεία εις βάρος της εταιρείας δυο φορές μερικούς μήνες πριν. 

Ο Μάνι που δεν είναι ένοχος αποφασίζει να συνεργαστεί με την αστυνομία, όμως επιπλέον μάρτυρες τον αναγνωρίζουν ως ένοχο και για άλλα εγκλήματα που έλαβαν χώρα στην περιοχή Jackson Heights της Νέας Υόρκης. Όλα τα στοιχεία αποδεικνύουν την ενοχή του Μάνι, ο οποίος πρόκειται να δικαστεί. Δικηγόρος υπεράσπισης του Μάνι είναι ο Φρανκ Ο'Κόνορ (Άντονι Κουέιλ), ενώ η σύζυγός του πέφτει σε βαριά κατάθλιψη και κλείνεται σε ψυχιατρική κλινική. 

Στη δεύτερη δίκη που θα γίνει θα αθωωθεί καθώς ο πραγματικός κακοποιός συλλαμβάνεται, όταν πραγματοποιεί ληστεία σε ένα μαγαζί. Τότε ο Μάρνι πάει στην κλινική να πει τα ευχάριστα νέα στη γυναίκα του, η οποία δείχνει να μην έχει συνέλθει ακόμα. Στο τέλος της ταινίας, ένα κείμενο, ενημερώνει το κοινό ότι η γυναίκα συνήλθε δύο χρόνια αργότερα.

Τα πραγματικά γεγονότα
----------------------

Ο πραγματικός Ο'Κόνορ ήταν γερουσιαστής της Νέας Υόρκης κατά την περίοδο της δίκης. Έγινε εισαγγελέας της συνοικίας Κουίνς στη Νέα Υόρκη, πρόεδρος του Συμβουλείου της Νέας Υόρκης καθώς και του Εφετείου. Ο Μάνι Μπαλεστέρο μετακόμισε αργότερα στη Νότια Καρολίνα, όπου και απεβίωσε σε ηλικία 88 ετών, ενώ η σύζυγός του Ρόουζ πέθανε στη Φλόριντα σε ηλίκια 72 ετών.

Πληροφορίες παραγωγής
---------------------

Σε αντίθεση με άλλες ταινίες του σκηνοθέτη στη συγκεκριμένη, ο μετρ της αγωνίας κάνει τη σύντομή του εμφάνιση στην αρχή της ταινίας πριν τους τίτλους έναρξης, όπου προλογίζει το έργο του τονίζοντας ότι πρόκειται για πραγματική ιστορία. 

Πολλές από τις σκηνές της ταινίας γυρίστηκαν στο *Jackson Heights*, τη γειτονιά στην οποία έμενε ο Μάνι όταν κατηγορήθηκε. Οι περισσότερες από τις σκηνές στη φυλακή, γυρίστηκαν στη φυλακή του Κουίνς. Στη σκηνή που ο Μάνι οδηγείται στο κελί του, ένας από τους κρατούμενους αναγνώρισε τον Χένρι Φόντα που τον υποδύεται και του φώναξε: *Γιατί σε έπιασαν, Χένρι;*.

Η μουσική επένδυση της ταινίας έγινε από τον Μπέρναρντ Χέρμαν, μόνιμο συνεργάτη του σκηνοθέτη από την ταινία του 1955 *Ποιος σκότωσε τον Χάρι; (The Trouble With Harry)* μέχρι και την ταινία *Μάρνι (Marnie)* το 1964. Ο συνθέτης χρησιμοποίησε στοιχεία από μουσική τζαζ για να τονίσει το γεγονός ότι ο πρωταγωνιστής της ταινίας ήταν μουσικός σε νυχτερινό κέντρο.

Πρόκειται για την τελευταία ταινία που ο σκηνοθέτης έκανε για την εταιρία Warner, εφόσον μετά την ολοκλήρωση των γυρισμάτων της έληξε και το συμβόλαιο που είχε υπογράψει ο σκηνοθέτης το 1948 με την εταιρία. Μετά την κυκλοφορία της ταινίας ο σκηνοθέτης επέστρεψε στην εταιρία Paramount.

Αποδοχή
-------

Οι κριτικοί της εποχής υπέθεσαν αδίκως ότι ο σκηνοθέτης προσπαθούσε να ακολουθήσει το ρεύμα του νεορεαλισμού και του κινηματογράφου της επικαιρότητας. Το κοινό υποδέχτηκε την ταινία με ανάμεικτα συναισθήματα λόγω της χρήσης της ασπρόμαυρης φωτογραφίας και την έλλειψη του χιουμοριστικού στοιχείου που χαρακτηρίζει τις ταινίες του σκηνοθέτη. 

Όσον αφορά το παρόν, η ταινία έχει βαθμολογία 89% στην ιστοσελίδα των κριτικών *Rotten Tomatoes*.

Παραπομπές
----------

1. 1 2 3 4 5  (Τσεχικά) *Česko-Slovenská filmová databáze*. 2001.
2. ↑  *Variety Film Reviews* film review; January 2, 1957, page 6.
3. ↑  *Harrison's Reports and Film Reviews* film review; December 22, 1956, page 204.
4. ↑  Harris, R.A.· Lasky, M.S. (2002). *The Complete Films of Alfred Hitchcock*. Citadel. ISBN 9780806524276.
5. ↑  Brean, Herbert (June 29, 1953). "A Case of Identity". *Life*, p. 97.
6. ↑  *Godard on Godard*, translated by Tom Milne, Da Capo Press) in his years as a critic; and in *Scorsese on Scorsese* (edited by Ian Christie and David Thompson), it is cited as an influence on *Taxi Driver*.
7. ↑  «findagrave.com». [*νεκρός σύνδεσμος*]
8. ↑  «ancientfaces.com».

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **13 εγκλήματα ζητούν ένοχο** |

* *13 εγκλήματα ζητούν ένοχο*  στην IMDb
* *The Wrong Man* DVD review of the film at Vista Records
* *The Wrong Man* Slant magazine review of film

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Άλφρεντ Χίτσκοκ |
| --- |
|  |
| 
* Φιλμογραφία
* Cameos
* Βραβεύσεις και υποψηφιότητες
 |
|  |
| Ταινίες | 

|  |  |
| --- | --- |
| Βωβές ταινίες | 
* *Ο Κήπος των Ηδονών* (1925)
* *Ο Αετός του Βουνού* (1927)
* *Ο Ενοικιαστής* (1927)
* *Το Ρινγκ* (1927)
* *Κατήφορος* (1927)
* *Η γυναίκα του αγρότη* (1928)
* *Εύκολη αρετή* (1928)
* *Η Πριγκίπισσα της Σαμπάνιας* (1928)
* *Εξιλέωσις Δικαίου* (1929)
 |
|  |
| Βρετανικές ομιλούσες ταινίες | 
* *Σκότωσα για την Τιμή μου* (1929)
* *Η Ήρα και το παγόνι*  (1930)
* *Έγκλημα* (1930)
* *Elstree Calling* (1930, συν-σκηνοθεσία)
* *Το παιχνίδι της σάρκας* (1931)
* *Mary* (1931)
* *Περιπέτειες Νεόπλουτων* (1931)
* *Νούμερο δεκαεπτά*  (1932)
* *Lord Camber's Ladies* (1932, μόνο παραγωγή)
* *Βιεννέζικα βαλς* (1934)
* *Ο άνθρωπος που ήξερε πολλά* (1934)
* *Τα 39 σκαλοπάτια* (1935)
* *Μυστικός πράκτωρ* (1936)
* *Σαμποτάζ* (1936)
* *Νέος και αθώος* (1937)
* *Η Κυρία Εξαφανίζεται* (1938)
* *Η Ταβέρνα της Τζαμάικα* (1939)
 |
|  |
| Χόλλυγουντ και κατοπινές | 
* *Ρεβέκκα* (1940)
* *Πριν από τη Θύελλα* (1940)
* *Δε σε Θέλω πια* (1941)
* *Υποψίες* (1941)
* *Σαμποτέρ* (1942)
* *Η Σκιά της Αμφιβολίας* (1943)
* *Στον ίσκιο του θανάτου* (1944)
* *Νύχτα Αγωνίας* (1945)
* *Υπόθεση Νοτόριους* (1946)
* *Υπόθεση Παραντάιν* (1947)
* *Ο Βρόχος* (1948)
* *Στον Αστερισμό του Αιγόκερω* (1949)
* *Πονεμένο Ρομάντζο* (1950)
* *Ο άγνωστος του εξπρές* (1951)
* *Η Εξομολόγηση* (1953)
* *Τηλεφωνήσατε Ασφάλεια Αμέσου Δράσεως* (1954)
* *Σιωπηλός Μάρτυς* (1954)
* *Το Κυνήγι του Κλέφτη* (1955)
* *Ποιος σκότωσε το Χάρι;* (1955)
* *Ο άνθρωπος που γνώριζε πολλά* (1956)
* *13 εγκλήματα ζητούν ένοχο* (1956)
* *Δεσμώτης του Ιλίγγου* (1958)
* *Στη σκιά των τεσσάρων γιγάντων*  (1959)
* *Ψυχώ* (1960)
* *Τα Πουλιά* (1963)
* *Μάρνι*  (1964)
* *Το σχισμένο παραπέτασμα* (1966)
* *Τοπάζ* (1969)
* *Φρενίτις* (1972)
* *Οικογενειακή συνωμοσία* (1976)
 |

 |
|  |
| Μικρού Μήκους | 
* *Always Tell Your Wife*
* *An Elastic Affair*
* *Περιπέτεια στη Μαδαγασκάρη*
* *Καλό ταξίδι*
* *The Fighting Generation*
 |
|  |
| Ντοκιμαντέρ | 
* *German Concentration Camps Factual Survey*
 |
|  |
| Σχετικά με τον Χίτσκοκ | 
* Hitchcockian
* *Alfred Hitchcock Presents*
	+ 1985 αναβίωση
* *Alfred Hitchcock Edition Clue*
* *Alfred Hitchcock's Mystery Magazine*
* *Alfred Hitchcock's Anthology*
* Transatlantic Pictures
* *High Anxiety*
* *Αριθμός 13*
* *The Blackguard*
* *Alfred Hitchcock and the Making of Psycho*
* *Χίτσκοκ*
* *The Girl*
 |

 |

|  |  |
| --- | --- |
| 

|  |
| --- |
| * Πύλη:Κινηματογράφος
* Πύλη:Τέχνη
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 305886823
* LCCN: no2007050262
* SUDOC: 180389556

 |

 |